Document ID: 32003R2285

32003R2285
L 341/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2285/2003 НА СЪВЕТА
от 22 декември 2003 година
относно изменение на Регламент (ЕО) № 1255/96 за временно суспендиране на автономните мита от Общата митническа тарифа за някои индустриални и селскостопански продукти и продукти на риболова
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В интерес на Комисията е да суспендира изцяло или частично автономните мита от общата митническа тарифа за известен брой нови продукти, които не фигурират в приложението към Регламент (ЕО) № 1255/96 на Съвета от 27 юни 1996 г. за временно суспендиране на автономните мита от общата митническа тарифа за някои индустриални и селскостопански продукти и продукти на риболова (1).
(2)
Продуктите, за които вече не е в интерес на Комисията да се запази суспендирането на автономните мита от общата митническа тарифа, или във връзка с които е необходимо да се измени описанието им, като се има предвид техническото развитие, следва да бъдат извадени от списъка, фигуриращ в приложението към настоящия регламент.
(3)
Продуктите, в чието описание се налагат изменения, следва да се разглеждат като нови продукти.
(4)
Като се има предвид големият брой изменения, влизащи в сила от 1 януари 2004 г., уместно е за осигуряване на повече яснота за потребителите да бъде напълно заменено приложението към Регламент (ЕО) № 1255/96 с влизане в сила от същата дата.
(5)
Като се има предвид разширяването на Европейския съюз от 1 май 2004 г., в приложението към Регламент (ЕО) № 1255/96 следва да бъдат включени нови продукти с влизане в сила от същата дата.
(6)
Следователно, уместно е Регламент (ЕО) № 1255/96 да бъде изменен в съответствие с горното.
(7)
Като се има предвид икономическата важност на настоящия регламент, уместно е да се направи позоваване на неотложната необходимост, упомената в точка 1.3 от протокола, приложен към Договора за Европейския съюз и договорите за създаване на Европейските общности, за ролята на националните парламенти в Европейския съюз.
(8)
Тъй като настоящият регламент следва да бъде прилаган от 1 януари 2004 г., уместно е той да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложението на Регламент (ЕО) № 1255/96 се замества с текста, фигуриращ в приложение I към настоящия регламент.
Член 2
Продуктите, изброени в приложение II към настоящия регламент, се добавят към приложението към Регламент (ЕО) № 1255/96.
Член 3
Настоящият регламент влиза в сила в деня на публикуването му в Официален вестник на Европейските общности.
Член 1 се прилага от 1 януари 2004 г.
Член 2 се прилага от 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2004 година.

Labels: 3
1
15
6